שמר רביב

שמר רביב (נולד ב-1985) הוא קצין בצה"ל בדרגת אלוף-משנה המשרת כמפקד חטיבת פארן. קודם לכן שימש כמפקד גדוד 890.

ביוגרפיה 
שמר רביב נולד בשנת 1985, גדל ביישוב קדומים ולמד במכינה קדם-צבאית עצם. הוא התגייס לצה"ל בשנת 2005 לחטיבת הצנחנים ועבר מסלול של לוחם וקורס קציני חי"ר. בין 2017 ל-2018 שירת כמפקד מגמת טירונים בבא"ח צנחנים. בין השנים 2018 ל-2019 יצא ללימודים במסגרת המכללה הבין-זרועית לפיקוד ולמטה.

בשנת 2019 הועלה לדרגת סא"ל ומונה למפקד גדוד 890, תפקיד בו שירת עד שנת 2021. בהמשך מונה לקצין אג"ם של עוצבת האש בין השנים 2021-2023. בנובמבר 2022 פורסם שימונה למפקד חטיבה 646, אך בעקבות הפיגוע בגבול ישראל-מצרים הודח מפקד חטיבת פארן ורביב נקרא להחליפו. ב-29 ביוני 2023 מונה למפקד חטיבת פארן והועלה לדרגת אלוף-משנה.

רביב הוא בוגר תואר ראשון במשפטים ותואר שני בביטחון לאומי. רביב אב לשלושה. אחיו הוא הארכיאולוג ד"ר דביר רביב.

קישורים חיצוניים

הערות שוליים 

אלופי-משנה בצה"ל
בוגרי מכינה קדם-צבאית עצם
מפקדי גדודים בחטיבת הצנחנים
מפקדי חטיבת פארן
ישראלים שנולדו ב-1985